FI Euroopan unionin virallinen lehti C 237/40

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan b alakohdassa tarkoitettu hakemuksen julkaiseminen

2013/C 237/08

Tämä julkaiseminen antaa oikeuden vastustaa hakemusta neuvoston asetuksen (EU) N:o 1151/2012 (1) 51 artiklassa tarkoitetulla tavalla.

AITOA PERINTEISTÄ TUOTETTA KOSKEVA REKISTERÖINTIHAKEMUS

Maataloustuotteiden ja elintarvikkeiden rekisteröimisestä aidoiksi perinteisiksi tuotteiksi annettu

NEUVOSTON ASETUS (EY) N:o 509/2006 (2)

”ŽEMAITIŠKAS KASTINYS”

EY-N:o: LT-TSG-0007-0910-11.11.2011

1. Hakijaryhmittymän nimi ja osoite

Nimi (tarvittaessa): Žemaitiško kastinio gamintojai Osoite: Sedos g. 35 LT-87101 Telšiai LIETUVA/LITHUANIA Tfn +370 44422201 Fax +370 44474897 Sähköposti: info@zpienas.lt

2. Jäsenvaltio tai kolmas maa

Liettua

3. Tuote-eritelmä

3.1. Rekisteröitävä nimi/Rekisteröitävät nimet (asetuksen (EY) N:o 1216/2007 2 artikla)

”Žemaitiškas kastinys”

3.2. Nimi

☒ on itsessään erityinen  on maataloustuotteen tai elintarvikkeen erityisluonnetta ilmaiseva

Nimi ”Žemaitiškas kastinys” ei liity tuotteen erityisluonteeseen, mutta se on vakiintunut ja tunnetaan hyvin sekä Žemaitijan alueella (Liettuan länsiosassa) että kaikkialla Liettuassa viitattaessa perinteisesti kyseiseen tuotteeseen. Tämä käy ilmi useista 3.8 kohdassa mainituista lähteistä.

Nimi ”Žemaitiškas kastinys” mainitaan seuraavissa 1900-luvulla julkaistuissa keittokirjoissa: Gaspadinystės knyga arba Pamokinimai kaip prigulinčiai yra sutaisomi valgiai (Tilžė, 1927), Ką valgome (Dr. Tumėnienė et al., Kaunas, 1935) ja Lietuvių valgiai (J. Pauliukonienė, Vilna, 1983).

3.3. Asetuksen (EY) N:o 509/2006 13 artiklan 2 kohdan mukainen nimen varaaminen

☒ Rekisteröintiin liittyy nimen varaaminen  Rekisteröintiin ei liity nimen varaamista

3.4. Tuotelaji (ks. liite II)

Luokka 1.4 – Muut eläinperäiset tuotteet (munat, hunaja, maitotuotteet lukuun ottamatta voita jne.)

3.5. Sen maataloustuotteen tai elintarvikkeen kuvaus, johon 3.1 kohdan mukaista nimeä sovelletaan (asetuksen (EY) N:o 1216/2007 3 artiklan 1 kohta)

”Žemaitiškas kastinys” on perinteinen tuote, joka valmistetaan hapankermasta kuumentamalla, sekoittamalla ja sen jälkeen jäähdyttämällä.

”Žemaitiškas kastinys” on tyypillisesti tasaista ja paksua; + 6 °C:een lämpötilassa sen rakenne on jäykän kermamainen, yksittäisiä nestepisaroita sisältävä, toisinaan mureneva ja erittäin hyvin suussa sulava. Sen väri on kauttaaltaan yhtenäisen kellertävä. Siinä voi esiintyä valmistuksessa käytettyjen yrttien ja mausteiden värivivahteita, ja se voi sisältää mausteita tai yrttejä pieninä muruina. Maku on mieto, hieman maitohappoinen, kevyen suolainen ja käytettyihin mausteisiin tai yrtteihin vavahtava.

”Žemaitiškas kastinys” -tuotteen fysikaalis-kemialliset ominaisuudet:

— rasvapitoisuus valmistusohjeesta riippuen 25–30 %

— ruokasuolapitoisuus 1–1,5 %.

3.6. Sen maataloustuotteen tai elintarvikkeen tuotantomenetelmän kuvaus, johon 3.1 kohdan mukaista nimeä sovelletaan (asetuksen (EY) N:o 1216/2007 3 artiklan 2 kohta)

Raaka-aineet:

— hapankerma, jonka rasvapitoisuus on 25–30 %: 80–83 kg/100 kg tuotetta

— voi, jonka rasvapitoisuus on vähintään 82 %: 6–7 kg/100 kg tuotetta

— piimä, jonka rasvapitoisuus on 2,5–4 %: 5–5,5 kg/100 kg tuotetta

— ruokasuola: 1–1,5 kg/100 kg tuotetta.

Yrttejä ja mausteita (mustapippuri, maustepippuri, kumina, tilli, minttu) tai niiden sekoitusta voidaan käyttää suhteessa 0,1–0,15 kg/100 kg tuotetta ja maustevihanneksia (valkosipuli tai sipuli) suhteessa 1–2 kg/100 kg tuotetta.

Tuotantomenetelmä:

”Žemaitiškas kastinys” valmistetaan perinteisen menetelmän mukaan.

Ainekset punnitaan valmistusohjeen mukaan. Hapankerma ja piimä sekoitetaan erillisessä astiassa ja lämmitetään 25–30 °C:seen. Kylmä voi pehmennetään lämmittämällä se 25–30 °C:seen. Maustevihannekset puhdistetaan ja pilkotaan.

Lämmitetty pehmennetty voi laitetaan ohjeen mukaisesti valmistusastiaan. Hapankerma-piimäseosta lisätään vähitellen 1/8 ohjeen mukaisesta määrästä kerrallaan ja sekoitetaan käsin tai koneellisesti. Sekoittaminen on aina tehtävä samaan suuntaan. Kun seoksen rakenne muistuttaa hapankermaa (kirnupiimä ei saa erottua), lisätään jälleen 1/8 hapankerma-piimäseosta ja jatketaan sekoittamista. Sama toistetaan kunnes koko hapankerma-piimäseos on lisätty (ohjeen mukaisesti). Kun ”Žemaitiškas kastinys” alkaa jähmettyä, siihen sekoitetaan tasaisesti suola, jauhetut yrtit ja mausteet ja pilkotut maustevihannekset. ”Žemaitiškas kastinys” on pakattava välittömästi ennen kuin se kovettuu.

”Žemaitiškas kastinys” pakataan pieniin saviruukkuihin tai kertakäyttöisiin astioihin, joiden vetoisuus on 250, 200 tai 100 g. Ruukut suljetaan savesta valmistetulla kannella, jonka päälle asetetaan narulla kiinnitettävä suojus. Kertakäyttöpakkaukset suljetaan alumiinifoliosta valmistetulla kannella. Pakkaamisen jälkeen ”Žemaitiškas kastinys” jäähdytetään 6 °C:seen. Kun tuote on jäähtynyt, se muuttuu tasaisen kiinteäksi.

3.7. Maataloustuotteen tai elintarvikkeen erityisluonne (asetuksen (EY) N:o 1216/2007 3 artiklan 3 kohta)

”Žemaitiškas kastinys” erottuu muista saman tavaraluokan tuotteista seuraavien erityisominaisuuksien perusteella:

— Perinteiset ainesosat ja valmistusmenetelmä: Muista kastinys-tuotteista poiketen ”Žemaitiškas kastinys” on aina valmistettu lähes samalla tavalla kuin 3.8 kohdassa mainituissa ensimmäisissä kirjallisissa lähteissä kerrotaan, toisin sanoen samoja ainesosia on käytetty kutakuinkin samoissa suhteissa. Myöhemmin on alettu valmistaa myös muuntyyppisiä kastinys-tuotteita makuvalikoiman laajentamiseksi. Niissä hapankerma korvattiin kokonaan piimällä tai sitä sekoitettiin kefiiriin; tuotteeseen saatettiin myös lisätä punajuuri- tai porkkanamehua tai munakeltuaista, mikä antaa tuotteelle punaisen tai keltaisen värin. ”Žemaitiškas kastinys” valmistetaan sekoittamalla tasaisen hitaasti voita ja hapankerma-piimäseosta, jota lisätään 1/8 kerrallaan valvoen huolellisesti lämpötilaa (25–30 °C), jotta kirnupiimä ei pääse erottumaan. Muunlaisen kastinysin tuotantoa on nykyaikaistettu. Niitä ei enää sekoiteta vaivaamalla vaan ne vatkataan, ja kaikki ainesosat lisätään 3–4 erässä ja toisinaan jopa kaikki kerralla. Myös lämpötilanvaihtelut voivat olla suurempia.

— Maku: ”Žemaitiškas kastinys” on maultaan mieto, hieman maitohappoinen, kevyen suolainen ja käytettyihin mausteisiin tai yrtteihin vivahtava. Muuntyyppinen kastinys on maultaan pikemminkin kirpeän hapanta (jos hapankerma on korvattu piimällä) tai hiivaisen hapanta (jos hapankerma on korvattu kefiirillä), ja sen maussa tuntuu myös lisätyn punajuuri- tai porkkanamehun taikka munankeltuaisen aromi.

— Rakenne: ”Žemaitiškas kastinys” on rakenteeltaan paksua ja tasaista; + 6 °C:een lämpötilassa sen rakenne on jäykän kermamainen, yksittäisiä nestepisaroita sisältävä, toisinaan mureneva ja erittäin hyvin suussa sulava. Muuntyyppinen kastinys on rakenteeltaan pehmeää ja levittyvää.

3.8. Maataloustuotteen tai elintarvikkeen perinteinen luonne (asetuksen (EY) N:o 1216/2007 3 artiklan 4 kohta)

Kaikkialla Liettuassa yleisen alkukantaisen voinvalmistusmenetelmän, jossa hapankermaa vatkattiin vadissa lusikalla, ohella ainoastaan yhdellä Liettuan alueella – Žemaitijassa – kehittyi omanlainen erityinen menetelmä käsitellä hapankermaa lämmittämällä sitä varoen samalla kirnupiimän erottumista. Tämä menetelmä levisi sittemmin koko Liettuaan. Näin syntyi Žemaitiškas kastinys, tuote, jolla on erityinen maku ja koostumus (Lietuvių kalbos atlasas. T. 1. Leksika, Vilna, 1977). Sitä kuvaillaan 1800-luvun tieteellisissä julkaisuissa (Liudwik Adam Jucewicz (Liudwik z Pokiewia): Litwa pod wzgledem starozytnych zabytkow, obyczajow i zwyczajow skreslona., Wilno, 1846, Leon Potocki: Pamiętniki Pana Kamertona, Poznan, 1869), joissa korostetaan sen valmistusmenetelmää (lämmittämällä hapankermaa) ja maukkautta.

Liettuan kansallismuseossa (kansatieteellisen arkiston kokoelmat F 15-4; F 15-13; F 32-7; F 32–48) säilytetään 1800-luvun lopussa ja 1900-luvun alussa syntyneiden henkilöiden antamia kuvauksia valmistusmenetelmästä ja -ohjeesta: Lämmitetylle savivadille pannaan aluksi kolme ruokalusikallista hapankermaa ja puoli lusikallista voita. Sekoitetaan hyvin ja hämmennetään puulusikalla aina samaan suuntaan. Kun sekoitettu massa alkaa jäähtyä ja muistuttaa kirnupiimää, vatia lämmitetään kuumassa vedessä, minkä jälkeen nestemäiseksi muuttunut massa jäähdytetään kylmävesiastiassa. Massaan lisätään hapankermaa pienissä erissä koko ajan sekoittaen. Osa hapankermasta korvataan usein juoksetetulla maidolla, jolloin kastinysistä tulee kevyempi. Kun sekoittaminen lopetetaan, lisätään suola, yrtit ja muut mausteet (kumina, jauhettu pippuri, pilkottu sipuli ja valkosipuli tai kevätsipulin varsi, tilli ja minttu).

Vuonna 1983 julkaistussa tieteellisessä kokoomateoksessa Lietuvių valgiai (J. Pauliukonienė, Mokslas, Vilna, 1983), jossa kuvataan raaka-aineiden perinteisiä käsittelymenetelmiä, kerrotaan miten hapankerma erotetaan maidosta kuorimalla lusikalla. Siinä annetaan myös seuraava Žemaitiškas kastinysin valmistusohje: ”Žemaitiškas kastinys”: ½ l hapankermaa, 1 lusikallinen voita, ½ lusikallista kuminaa tai muita yrttejä tai mausteita, suolaa. Voi ja lusikallinen hapankermaa pannaan savikulhoon, joka asetetaan kuumaan veteen, ja seosta sekoitetaan puulusikalla. Lyhyen sekoittamisen jälkeen (ennen kirnupiimän erottumista) lisätään toinen lusikallinen hapankermaa, ja sekoittamista jatketaan kunnes kaikki hapankerma on lisätty. Kun massa alkaa muuttua paksummaksi, lisätään suola ja huuhdeltu ja kuivattu kumina ja sekoitetaan hyvin. Žemaitiškas kastinysin maku on mieto, hieman suolainen ja kevyesti hapan.

Žemaitiškas kastinysin valmistusmenetelmä ja -ohje ovat säilyneet muuttumattomina tähän päivään asti, mikä käy ilmi Liettuan ruokakulttuuriperintösäätiön (Kulinarinio paveldo fondas) sille vuonna 2010 myöntämästä todistuksesta, jossa vahvistetaan, että ”Žemaitiškas kastinys” valmistetaan edelleen perinteisten menetelmien mukaan käyttäen perinteisiä raaka-aineita, mausteita ja työvälineitä.

3.9. Erityisluonnetta koskevat vähimmäisvaatimukset ja tarkastusmenettelyt (asetuksen (EY) N:o 1216/2007 4 artikla)

Žemaitiškas kastinysin erityisominaisuuksien osalta tehdään seuraavat tarkastukset:

1. kunkin vastaanotetun raaka-aine-erän laatu: — hapankerman ja piimän rasvapitoisuuden on vastattava 3.6 kohdassa esitettyjä vaatimuksia; tarkastus laboratoriossa; — voin rasvapitoisuuden on vastattava 3.6 kohdassa esitettyjä vaatimuksia; tarkastus laboratoriossa; — mausteiden ja maustevihannesten aistinvaraiset ominaisuudet (maku, aromi ja väri) tarkastetaan asiakirjojen ja aistinvaraisten kokeiden perusteella;

2. 3.6 kohdassa esitetty valmistusmenetelmä: prosessin eri vaiheiden perättäisyys ja teknisten parametrien (ainesosien lämpötila ja mittasuhteet) noudattaminen tarkastetaan silmämääräisesti ja tekemällä mittauksia kunkin erän valmistuksen yhteydessä;

3. lopputuotteen laatu kussakin erässä: — aistinvaraisten ominaisuuksien (rakenne, väri, maku) on vastattava 3.5 kohdassa esitettyjä vaatimuksia; tarkastus astinvaraisin kokein; — rasvapitoisuuden on vastattava 3.5 kohdassa esitettyjä vaatimuksia; tarkastus laboratoriossa; — suolapitoisuuden on vastattava 3.5 kohdassa esitettyjä vaatimuksia; tarkastus valmistusohjeen perusteella ja tarvittaessa laboratoriossa.

Vähintään kerran vuodessa 4.1 kohdassa nimetyn viranomaisen on tarkastettava, että tuote ja sen valmistusmenetelmä vastaavat eritelmän vaatimuksia.

4. Tuote-eritelmän noudattamisen tarkastamisesta vastaavat viranomaiset tai elimet

4.1. Nimi ja osoite

Nimi: Valstybinė maisto ir veterinarijos tarnyba Osoite: Siesikų g. 19 LT-07170 Vilnius LIETUVA/LITHUANIA Tfn +370 52404361 Sähköposti: vvt@vet.lt

☒ Julkinen  Yksityinen

4.2. Viranomaisen tai elimen erityistehtävät

Edellä 4.1 kohdassa tarkoitetun valvontaelimen tehtävänä on huolehtia kaikkien eritelmässä vahvistettujen vaatimusten noudattamisen valvomisesta.

(1) EUVL L 343, 14.12.2012, s. 1.

(2) Korvattu asetuksella (EU) N:o 1151/2012.